Ihri hervorragenste Eigeschafte si ihre Pioniergeist und ihre Drang, wit übere Horizont hinusdsblicke und ihr Wüsse dür Läse, Gspröch und eigene Forschige ds erwitere. Ihri unagnähmste Site isch dür Agäberei, Aggressivität, dür Luune und Sarkasmus kennzeichnet, düre unstiubar Wunsch, us auem Chlihouz ds mache. Zwüsche dene beidne Extreme  schwanke sie hin und här, im eine Ougeblick si sie überläge und unabhänig, ganz Hochspannig, Empfingsamkeit und Energie, im nöchste Ougeblick si sie chlikarierti Miesepeter, wo numme darum angeri Mönsche um sich ume brucht, wöu är sie abkanzle chönne muess.  Damit hängt zämme, dass sie ä läbhafti und überzügendi Sexualität besitze, warm, aber glichzitig drohend. Sie si immer i Gfahr, diejenige am töifste ds verletze, wo sie am meiste liebe.  Ihres Läbe isch uf Leistig usgrichtet. Obglich sie eher  praktisch si, putze sie aues mitemne säutene Ifausgeist so uf, dass ou dr Autag imene höhere Glanz erstraut. Güggle si chum einisch töifschürfendi Theoretiker und ätherischi Tröimer, sondern Mönsche vo Fleisch und Bluet, wo sich nach chli romantik sehne, um ihri ganzi Existänz mitemne Huch vo Poesie verchläre ds chönne.  Da sie säuber ohni Arg si, cha öpper, wos druf aleit, sie liecht innelege. Äs faut ihne schwär, härzhaft und ohni Bitterkeit über sich säuber ds lache und das verfahrt sie zure gwüsse  Säubstüberschetzig, wo liecht chli ufblosse würkt. Im beste Fau verfüege sie über Schwung und Säubstvertroue und märlihafte Tröim. Im schlimmste Fau si sie ä Egozentriker.